  Майя Бывальцева Удмуртиын улӥсьёслы Красногорск черкогуртын ортчоно XXIX элькун гужем гурт шудонъёслэн талисманэзлы – койыкпилы – ним бырйыны ӵекто. Со сярысь ужрадлэн «ВКонтакте» мерлыко вотэсысь огиназ ивортӥзы. Радъясьёс азьвыл ортчытэм юалляськонын тужгес трос куара люкам куать нимъёс пӧлысь одӥгзэ бырйыны дэмлало. Ӵектэм нимъёс пӧлын Вормон но вань, нош али азьпалан Красногорик ним мынэ.  Тодэ вайытом, элькун гужем гурт шудонъёс Красногорскын 12-16 гудырикошконэ ортчозы. Пандемия сэрен ӵошатскон радлыке воштонъёс пыртӥзы.  Тегъёс: Мерлык Красногорье Удмуртия гуртшудонъёс куарасётон  